Streng maatreëls ingestel vir heropening van Wits-kampus | Maroela Media
Die Universiteit van die Witwatersrand (Wits) het aangekondig dat akademiese bedrywighede Maandag by die universiteit hervat sal word, hoewel streng maatreëls noodgedwonge ingestel is om te verhoed dat lesings weer ontwrig word.
Die universiteit het in 'n verklaring gesê hy het die afgelope week verskeie beloftes gemaak om die studente wat vir gratis onderrig betoog, tegemoet te kom. Die universiteit sal onder meer sy steun voeg by die nasionale versoek vir gratis tersiêre onderrig. Die universiteit het ook ingestem om 'n algemene vergadering te hou sodra al die onderskeie partye ooreengekom het op 'n verenigde standpunt oor die kwessie.
"Ons sal voortgaan om na studenteleiers uit te reik en is altyd beskikbaar vir verdere gesprekke rondom die kwessie, maar ons kan nie toelaat dat ons akademiese program verder verlore gaan nie," het die universiteit gesê.
Van die maatreëls wat ingestel is om te verseker dat Wits môre heropen, sluit in dat studente net toegelaat sal word om in spesifiek aangewese gebiede te betoog. Betogings buite hierdie gebiede sal nie toegelaat word nie. Toegangsbeheer tot die kampus sal baie streng toegepas word, en voertuie en busse sporadies deursoek word. Alle studente en personeellede word verplig om hul toegangskaarte by hulle te dra.
"Ons is heeltemal gekant teen die intimidasie van personeel of studente of die ontwrigting van akademiese bedrywighede. Daarom kan enigiemand wat studente probeer intimideer om 'n klaskamer of gebou te verlaat, of enigsins die universiteitsbedrywighede ontwrig, geskors word," het die universiteit gesê.
Enigiemand wat klippe, stokke, wapens of enigiets wat gebruik kan word om mense te beseer of eiendom te beskadig by hulle dra, sal onmiddellik ontwapen word en kan ook geskors word. Geen persoon sal toegelaat word om enigiets te gebruik om met opset sy of haar identiteit te verbloem nie.
"Enigiemand wat deur die polisie in hegtenis geneem word, mag onmiddellik geskors word. Enige skorsings sal onmiddellik uitgeklaar en bekragtig word deur 'n dissiplinêre verhoor," het die universiteit gesê.
"[Die heropening van die universiteit] is tot voordeel van alle studente. Ons is toegewyd om te verseker dat die 2016 akademiese program voltooi en eksamens geskryf word. Die senaat het 'n hersiene kalender vir 2016 goedgekeur en gebeurlikheidsplanne is ingestel om te verseker dat eksamens geskryf word.
"Ons doen 'n beroep op elke student, ouer, personeellid en rolspeler om by ons aan te sluit in ons benadering om seker te maak almal het 'n kans om eksamen te skryf en hul jaar te slaag, sodat daar plek gemaak kan word vir nuwe studente volgende jaar."
Griekwastad-moordsaak dalk weer heropen
Liberales se ogies oop
Haha, nou begin die sogenaamde liberales verstaan waarom die ou regering soms strong moet wees. Net jammer hulle naiewe ogies kom nou eers oop.
Die oh nasionale party was toe nie so aggresief soos wits gedagte het nie né.
Ja Wits julle wou mos die ou regering veroordeel, nou verstaan julle waarteen hulle die land wou beskerm.
Hoekom is die mense wat ten gunste is om die universiteit e heropen ens uitgesluit uit vergaderings. Daar word net met die aggresiewes vergader! Kruiperigheid gaan die rektor ens nie in die sak bring nie.
Ek voel vere vir Wits. Tydens die vorige bedeling was hulle die bakermat van liberalisme, 'n broeines van Marxisme en Afrikanerhaat. Hulle is dit nog steeds, net die Afrikanerhaat het geëskaleer na haat vir alle wittes. Die adder wat hulle aan hul boesem gekoester het, het nou omgedraai en is besig om hulle te byt.
Wat ek wel baie omgekrap oor voel is die meedoënlose aanslag op die die vier voorheen Afrikaanse universiteite. Dit is 'n aanslag op die siel van die Afrikaner.